
Cu 7 etape înainte de finalul campionatului Ligii IV-a 
Fortuna Sports CS Real Bradu ocupă poziţia secundă în 
clasament, la 4 puncte distanţă de Voința Budeasa. 
Înfrângerea de la Buzoeşti și egalul înregistrat în derby-ul 
cu prima clasată au făcut ca brădenii să fie „la mâna 
rezultatelor“ în privinţa câștigării campionatului. Un 
obiectiv mult mai la îndemână ar fi Cupa României - faza 
pe judeţ, competiţie în care CS Real Bradu s-a calificat în 
semifinale. 

lată ultimele meciuri disputate în campionat: 

Real Bradu - CS DLR Pitești 9-0 (3-0) 

Pentru brădeni au marcat Păvăluţă (2), Neagu (2), Mormolea 
(2), Barbu, Ștefănescu, Orzaţă. 

A fost un meci controlat de gazde în totalitate, un adevărat 
galop de sănătate datorat în primul rând atitudinii din teren. 

Victoria Buzoești - Real Bradu 3-2 (2-0) 

Păvăluţă (2) 

Meci disputat pe un teren pe care se câștigă foarte greu, în 
fața unei echipe foarte solide, care an de an termină 
campionatul pe primele 3-4 locuri. Brădenii au avut o atitudine 
bună în teren, și-au dorit mult victoria, însă au avut și ghinion, A A. 
la ultima fază a meciului mingea lovind una din barele porții. A Mag (3 e EI 

Voința Budeasa - Real Bradu 1-1 (0-0) ui j fi 

Păvăluță a PA 

Un meci frumos, cu multe ocazii, mai ales de partea 
oaspeţilor. Concentrarea insuficientă în faţa porții a cauzat 


numeroase ratări, care i-au privat pe brădeni de toate cele 3 
puncte, meritate după aspectul jocului. 

ACS Poiana Lacului - Real Bradu 2-3 (1-1) 

Păvăluţă (3) 

Un meci la discreția oaspeţilor, care și-au făcut viaţa grea 
primind două goluri din faze fixe, unul dintre ele dintr-un 
penalti ușor acordat. 


Clasamentul la vârf 








1. AS Voința Budeasa 22 17 32 74-23 54p 
22 15 5286-19 50p 
22 13 2 7 67-46 41p 


2. CS Real Bradu 
3, AS Colibași 





Ionuţ Nae, director CS 
Real Bradu: „Atâta timp cât 
mai avem șanse matematice, 
mai sperăm la locul I. Cum 
ne-am „încurcat“ noi unde 
nu se aștepta nimeni, poate 
și Budeasa se va încurca. 
Este păcat că nu mai suntem 
la mâna noastră, dar am 
conștiința  împăcată că 
echipa noastră a jucat toate 
meciurile pe teren, nu în 
culise.“ 





Cupa României, sferturi de finală, 
faza pe judeţ 
Real Bradu - Gloria Berevoești 3-1 (3-0) 
Mormolea (2), Păvăluță 
În urma acestui rezultat Real Bradu s-a calificat în 
semifinalele Cupei României, faza pe judeţ, semifinale ce se vor 
disputa în luna mai, pe terenuri neutre. Au mai rămas în 
competiție Voința Budeasa, DLR Pitești și CS Rucăr (Liga a V-a). 














Terenul de sport de la Școala „Ion Creangă trece parțial 
în administrarea HCB Construct Investment SRL 


În şedinţa ordinară de la finele lunii martie, consilierii 
locali au aprobat trecerea parţială a terenului de sport de 
la Școala Gimnazială „Ion Creangă“ în administrarea UAT 
Bradu, prin SC HCB Construct Investment SRL, după 
terminarea orelor de curs. lată conţinutul principalelor 
articole ale hotărârii adoptată de Consiliu Local: 

Art. 1 Se transmite în administrarea Consiliului Local 
Bradu, prin SC HCB Construct Investment SRL bunurile 
imobile proprietatea publică a Comunei Bradu ce reprezintă și 
parte a bazei materiale a Școlii Gimnaziale „lon Creangă“ 
Bradu, bunuri situate în com. Bradu, sat Bradu, str. Școlii nr. 3., 
jud. Argeș: teren sport împrejmuit în aer liber în suprafață 
totală de 519,63 m.p.; clădire cu destinaţia de vestiar în 
suprafață totală de 29,09 m.p., edificată în anul 2018. 

Art. 2 Transmiterea bunurilor imobile menţionate la art. 
1 al prezentei va consta în administrarea sau folosirea directă 
de către Consiliul Local Bradu prin SC HCB Construct 
Investment a bunurilor respective după terminarea 
programului unității de învățământ Scoala „lon Creangă“ 
Bradu, precum și în zilele în care unitatea de învățământ nu 
are program. 

Art. 3 În tot intervalul în care Școala „Ion Creangă“ Bradu 
va avea program sau va desfășura, după terminarea 
programului obișnuit ori în zilele libere, activități ce implică 

folosirea bunurilor imobile 
menționate la art. 1, aceste bunuri 
vor rămâne în folosinţa unităţii de 
învățământ. 

Art. 4 În cazul în care pentru o 
anumită zi ori pentru un anumit 
interval orar vor exista 
neînțelegeri cu privire la 
modalitatea de exercitare a 


dreptului de folosinţă al Şcolii „Ion „2 2 marte 


Creangă“ Bradu și a dreptului de 59 
administrare /folosință al REŢ 
Consiliului Local Bradu prin SC E 
HCB Construct Investment SRL 
asupra bunurilor imobile ce 
formează obiectul prezentei va 
prevala dreptul Școlii  „lon 
Creangă“ Bradu de a folosi 
bunurile imobile în discuţie. 

Art. 5 Schimbarea parțială a destinaţiei bunurilor imobile 
menționate la art. 1 al prezentei se va realiza într-o manieră în 
care să nu împiedice Şcoala „Ion Creangă“ Bradu să folosească 
în timpul programului său obișnuit şi ori de câte ori va avea 
nevoie în afara acestui program bunurile respective. 


La mijlocul lunii aprilie, 20 de sportivi de la secția de judo 
a CS Real Bradu au participat la primul concurs sub culorile 
alb-albastre: „Cupa lepurașului“, desfășurată în incinta Casei 
de Cultură din orașul Curtea de Argeș. Micii sportivi brădeni 
s-au întors acasă cu nu mai puţin de 20 de medalii, ocupând 9 


locuri |, 4 locuri II și 7 locuri III! 


„Mă bucur enorm pentru aceste reușite. Dna antrenor 
Eugenia Costache își face treaba foarte bine, iar copiii 
progresează destul de repede“, ne-a spus lonuţ Nae, directorul 
CS Real Bradu. 

Art. 6 Consiliul Local Bradu, prin SC HCB Construct 

Investment SRL, are obligația să întreţină în mod 
corespunzător bunurile imobile prevăzute la art. 1 pe toată 
perioada exercitării posesiei asupra lor, conform prezentei 
hotărâri, 

Art. 7 După încetarea efectelor hotărârii de față bunurile 
vor reveni în integralitate în folosința Școlii „lon Creangă“ 
Bradu într-o stare tehnică cel puţin similară cu cea din 
momentul schimbării destinaţiei. 


„Terenul va putea fi închiriat pentru 


activităţi sportive sau culturale“ 

UAT Bradu a preluat în administrare parţială, prin SC HCB 
Construct Investment SRL, terenul de sport al unităţii de 
învățământ la cererea Şcolii „lon Creangă“, cei de la HCB 
urmând a se îngriji de aceste bunuri, împiedicând astfel 
degradarea lor. „După ce vestiarele vor fi racordate la utilităţi, 
acest teren de sport poate fi închiriat de către persoane fizice 
ori juridice, pentru activităţi sportive sau culturale. Evident, 
după terminarea activităților programate de Școala lon 


Su 


Creangă“, a precizat primarul Dan Stroe. 


aprilie 2019 








În şedinţa ordinară din 28 martie anul curent, Consiliul Local 
Bradu a adoptat proiectul de hotărâre privind „Planul de ordine 
și siguranță publică al comunei Bradu“. 

Planul de ordine și siguranţă publică este documentul prin 
care se organizează anual activitatea structurilor de poliție 
locală pentru menţinerea ordinii și siguranţei publice pe 
teritoriul unei unități administrativ teritoriale. 

Elaborarea planurilor de ordine și siguranţă publică pentru 
unitățile administrativ-teritoriale în care sunt înființate 
structuri de poliție locală se realizează în cadrul comisiei locale 
de ordine publică şi se aproba de către autoritatea deliberativă 
a administrației publice locale respective. 

La elaborarea planului de ordine și siguranţă publică s-a 
avut în vedere concepția și modurile de acţiune stabilite prin 
Planul unic de ordine și siguranță publică elaborat la nivelul 
județului Argeș. Datele menţionate în Planul unic și principalele 
date de interes operativ necesare elaborării planului de ordine 
și siguranță publică au fost puse la dispoziţie de către 
reprezentantul unităţii structurii teritoriale a Poliției Române 
în Comisia locală de ordine publică, acesta stabilind totodată 
modul de organizare a sectoarelor/zonelor de siguranță 
publică, locurile /perimetrele de acțiune și zonele de patrulare. 





Planurile de ordine și siguranță publică sunt 
elaborate și actualizate anual până la data de 15 
aprilie sau ori de câte ori survin modificări în 
evoluţia situației operative sau cu privire la 
efectivele de poliție locală participante la 
activitățile de menţinere a ordinii și siguranţei 
publice. 

Planul de ordine si siguranţă publică al 
politiei locale cuprinde: 

e preambulul, în care se prezintă cadrul 
legislativ care stă la baza întocmirii planului de 
ordine și siguranță publică; 

e analiza situației operative, avându-se în 
vedere aspectele ce privesc amplasarea 

geografica a teritoriului, populaţia, 
evenimentele social-economice, politice sau religioase, 
manifestările tradiționale periodice, starea infracțională și 
contravenţională înregistrată în anul anterior, precum și 
tendinţele acesteia; 

e dispozitivele de ordine și siguranță publică, misiunile și 
zonele de responsabilitate; 

e efectivele aflate la dispoziţie și suportul logistic; 


e instruirea efectivelor pentru executarea activităților și 
controlul dispozitivelor; 

e modul de realizare a informărilor reciproce cu privire la 
evoluţia situației operative între structurile de poliție locală și 
celelalte instituţii participante la activităţile de menţinere a 
climatului de ordine și siguranță publică; 

e periodicitatea evaluării activităților desfășurate. 








(le pe ala 
S-au finalizat 


Demarate în luna martie, 
lucrările de introducere a 
canalizării pluviale pe Strada 
Tăbăcăriei s-au finalizat. În maxim 
două săptămâni conducta va fi 
traversată către Strada Principală, 
apoi îngropată pe partea dreaptă a 
acestei străzi, până la fosta Moară. 














Autorităţile locale fac un apel către 
cetăţeni, rugându-i să semnaleze zonele 
din localitate în care crește ambrozia, 
pentru a se lua măsuri cât mai urgente în 
vederea  stârpirii acestei plante, 
considerată cea mai alergenică buruiană 
din România. 


aprilie 2019 


Ulterior, reţeaua de canalizare 
pluvială va continua pe Strada 
Serelor. În paralel, pe toate cele trei 
străzi vor fi amenajate trotuare: pe 
„Serelor“ și „Tăbăcăriei“, pe ambele 
sensuri, iar pe „Principală“, pe 
partea stângă a sensului de mers 
către Costești. 














Faţa de această situaţie, legiuitorul a luat 
măsuri adoptând Legea nr.68/2018 a 
combaterii  buruienii  ambrozia. Astfel, 
proprietarii sau deţinătorii de terenuri, 
administratorii drumurilor publice, căilor 
ferate, cursurilor de apă, lacurilor, sistemelor 
de irigaţii și ai bazinelor piscicole au obligația 
să desfășoare lucrări de prevenire, combatere 
şi distrugere a buruienii ambrozia, denumită 
științific Ambrosia artemisiifolia, pentru 
evitarea instalării și răspândirii vegetației 
adventive invazive și eliminarea ei în cazul 
prezenței pe terenurile intravilane sau 
extravilane. 

În scopul distrugerii buruienii ambrozia și 
al prevenirii răspândirii acesteia, proprietarii 
sau deținătorii de terenuri, administratorii 
drumurilor publice, căilor ferate, cursurilor de 
apă, lacurilor, sistemelor de irigaţii și ai 
bazinelor piscicole vor desfășura periodic, în 
perioada cuprinsă între răsărirea acestei 
plante și apariţia primelor inflorescențe, 
respectiv cel târziu până la data de 30 iunie a 





fiecărui an, lucrări de întreţinere a terenurilor 
prin cosire, smulgere, erbicidare sau alte 
lucrări și metode specifice. Aceste măsuri se 
mențin până la sfârșitul perioadei de vegetaţie 
a buruienii. 

Recomandăm următoarele metode pentru 
prevenirea, combaterea și distrugerea 
ambroziei: cosirea repetată, manual sau 
mecanic, în funcție de locul și suprafaţa 
infestată, distrugerea cu unelte agricole, 
smulgerea, în cazul unor suprafeţe izolate, 
efectuarea unor arături adânci și discuiri pe 
terenurile agricole, erbicidarea, după caz. 

Aveţi obligaţia să informați în scris primăria 
pe raza căreia aţi efectuat lucrările prevăzute 
mai Sus. 

Pentru informaţii suplimentare, vă 
recomandăm să contactaţi Direcţia pentru 
Agricultură Judeţeană Argeș la telefon 
0348.405.032, pentru a obţine informaţiile 
necesare, 

Dacă în urma controlului efectuat în primă 
fază, se constată faptul că nu s-au luat măsurile 
specifice de combatere a  ambroziei, 
proprietarii terenurilor respective vor primi 
un avertisment. În situaţia în care, în urma 
celui de-al doilea control efectuat pe teren, se 








constată faptul că nici până la termenul 
acordat nu s-au luat măsurile necesare pentru 
prevenirea, combaterea și distrugerea acestei 
buruieni, proprietarii terenurilor sunt pasibili 
de amendă contravenţională, de la 750 lei la 
5.000 lei în cazul persoanelor fizice, respectiv 
de la 5.000 lei la 20.000 lei în cazul 
persoanelor juridice. 

Curăţaţi-vă șanțurile și cosiţi vegetaţia 
în exces! 

Ploile înregistrate în ultima perioadă au 
determinat creşterea rapidă a vegetației. În 
acest context, administraţia din Bradu 
aminteşte că fiecare proprietar deţinător de 
imobil are obligația de a-și întreţine, salubriza, 
cosi vegetaţia din dreptul imobilului, pe 
întreaga lungime. În caz contrar amenzile sunt 
destul de mari, pornind de la 600 de lei pentru 
persoanele fizice. De asemenea, cetăţenii sunt 
obligaţi să decolmateze șanțurile din dreptul 
proprietăţii. În acest caz, amenzile pornesc de 
la 1.000 de lei. 

Poliția Locală Bradu anunţă că în această 
perioadă se execută controale în vederea 
depistării persoanelor care deversează 
necontrolat ape uzate menajere sau 
fecaloide. 

În perioada 15-19.04.2019, la Școala 
Gimnazială „Mihai Eminescu“, Bradu, s-au 
desfășurat diverse activități în cadrul 
Programului „Școala altfel - Să ştii mai multe, 
să fii mai bun!. La aceste activități au 
participat toţi elevii şcolii noastre şi cadrele 
didactice. 

Săptămâna „Școala altfel“ a fost o combinaţie 
de școală și de timp petrecut într-un mod plăcut, 
elevii având astfel un bun prilej de a-și cunoaște 
mai bine dascălii și de a consolida relația cu 
aceştia. În contexte nonformale, atât copiii, cât și 
cadrele didactice au fost mult mai relaxaţi și mai 
deschiși. 

Activităţile s-au desfășurat conform 
planificării, atingând scopul și obiectivele 
propuse. Acţiunea pedagogică din această 
săptămână s-a centrat în egală măsură pe 
formarea competenţelor, a capacităților 
intelectuale de bază, a atitudinilor și 
comportamentelor  dezirabile la elevi, 
calitatea acestor performanţe asigurându-se 
prin utilizarea preponderentă a metodelor 
interactive, activ - participative precum şi 
prin raportarea problematicii la experienţele 
copiilor. 

Activităţile desfășurate în cadrul 
Programului „Școala altfel“ au contribuit la 
dezvoltarea competenţei de învăţare și a 
abilităților socio-emoţionale în rândul 
copiilor. Competența de învăţare se 
compune din cunoștințe, abilității, valori și 
atitudini specifice. Persoanele care au 
această competență sunt capabile să 








utilizeze și să aplice cunoștințele și 
experienţele anterioare într-o varietate de 
contexte: acasă, la locul de muncă, în 
instituţii de învățământ și formare. 

Activităţile programate au acoperit domenii 
variate de interes: educaţie socială, activități 
premergătoare sărbătorilor de Paști, activități 
culturale, de parteneriat cu diverse instituții 
(Muzeul Judeţean Argeș, Biblioteca Comunei 
Bradu, Teatrul „Al. Davila“ din Piteşti, Cinema 
Trivale, Școala  Gimnazială „Dumitru 
Rădulescu“, Carja), vizite la muzee și vizionări 
de filme la cinema, dar și competiţii sportive. 

În ziua de luni, 15.04.2019 au fost 
organizate diverse activități cu ocazia 
Sărbătorilor Pascale: încondeiat ouă, planșe, 
desene, colaje, toate cadrele didactice 
implicându-se. 

Prof. Dascălu Mariana a coordonat 
activitatea „Fenomene electrice. Activităţi 
experimentale“, la Clasa a Vl-a, Școala 
Gimnazială „Mihai Eminescu“. 

S-au desfășurat și activități sportive, sub 
îndrumarea profesorilor Sandu Marin și 
Nicolae Mihail. 

Elevii de la Școala Gimnazială „lon 
Creangă“, coordonaţi de prof. Tudor Elena și 
prof. Martin Ana Maria, au organizat o 
drumeţie la Parcul Bradu. 

Marţi, 16.04.2019, elevii școlii noastre au 
participat la Căminul Cultural la un spectacol 
al Circului Globus, unde au fost antrenați, au 
râs și au fost atenţi la toate acţiunile de magie, 
alături de doamnele învățătoare și educatoare. 














Elevii Clasei a VIII-a, împreună cu dna 
dirigintă, prof. Burdulea Ionela, au vizionat un 
film recreativ la Cinema Trivale din Pitești. 

Elevii de la școlile primare, împreună cu 
doamnele învăţătoare, au plecat în excursie la 
Ferma „La Ţară“, lângă București. 

Sub îndrumarea cadrelor didactice de la 
Școala Gimnazială „Mihai Eminescu“, (Stanciu 
Gabriela, Dascălu Mariana, Vișan Roxana, 
Tudor Marin, Neagu Miriam, Sandu Marin, 
Bucur Monica), elevii au participat la excursia 
de la Râmnicu Vâlcea, unde au fost vizitate: 
Muzeul satului, Parcul Zăvoi, Casa Memorială a 
lui Anton Pann, Gradina Zoologică, Mall-ul. 

La Biblioteca Comunei Bradu, elevii claselor 
a V-a şi a VII-a, împreună cu Prof. Martin Ana 
Maria și prof. Tudor Elena, au participat la 
activitățile Pascale (încondeiat ouă), în 
parteneriat cu lonescu Mirela, bibliotecar. 

Miercuri, 17.04.2019, elevii școlii noastre, 
împreună cu cadrele didactice, au participat la 
activitățile „Profesorului de joacă“ - Leon 
Magdan, la Căminul Cultural Bradu. 

Elevii Clasei a VIII-a de la Școala Gimnazială 
„lon Creangă“, sub îndrumarea prof. Burdulea 
Ionela și prof. Vișan Roxana, au participat la 
excursia realizată la Sibiu (Centrul istoric) și 
Sighișoara (Cetatea feudală). 


Joi, 18.04.2019, elevii de la Școala 


CA 


Gimnazială „Mihai Eminescu“, însoțiți de prof. 
Stanciu Gabriela, prof. Mihalciuc Corina, prof. 
Neagu Miriam, au vizionat un film la 
Cinematograful „Sebastian Papaiani“ din 
Piteşti. Au fost organizate vizite la Muzeul 


Judeţean Argeș, Planetariu și au fost vizionate 
spectacole la Teatrul „Alexandru Davila“ din 
Pitești, de către elevii de la învățământul 
primar, în frunte cu doamnele învăţătoare. A 
fost organizată și o excursie la Târgoviște și 
Ploiești, la care a luat parte elevii claselor a V-a 
și a VII-a de la Școala Gimnazială „Lon Creangă“, 
alături de prof. Martin Ana Maria și prof. Tudor 
Elena; au fost vizitate următoarele obiective: 
Muzeul Ceasului, Muzeul I.L. Caragiale, Muzeul 
Petrolului - Ploiești. 

Ziua 5 - vineri, 19.04.2019: competiţii 
Sportive pe terenul de sport de la Școala 
Gimnazială „Mihai Eminescu“, și drumeţie în 
Pădurea Podeanca. 

Alte activităţi 

Cu ocazia Zilei Pământului - 22 aprilie, sub 
îndrumarea doamnelor învățătoare, în 
parteneriat cu Biblioteca Bradu, bibliotecar 
Mirela lonescu, au fost realizate diverse 
activități cu tema „Hai-hui prin Univers“, unde 
copiii au învăţat care sunt planetele, de 
asemenea, copiii au completat fisa cu 
informaţii despre Pământ. La final, au primit 
diplome de ecologiști. 

Împreună cu elevii de la Școala Primară 
„Mihai Eminescu“, la Biblioteca Bradu s-a citit 
cartea „Calendarul copiilor“ și, ajungând la 
luna aprilie, luna Sărbătorilor Pascale, s-au 
pictat ouă și linguri de lemn, sub îndrumarea 
doamnelor învățătoare Badea Daniela, Stoean 
Florina, lon Lepadatu Nicoleta, Meleșteu 
Daniela. 

Roxana Vişan 

„Am fost plăcut impresionați să constatăm 

că juriul a vorbit foarte frumos despre 
coregrafia noastră.', a remarcat Claudia 
lonete. 
La „Vibe Viena“ a existat o Comisie de 
onoare, din care au făcut parte Bundeskanzler 
(Cancelarul) Sebastian Kurz, 8 
Bundesminister 

(miniștri federali) și primarul din Viena. 
Juriul a fost format din președinții celor mai 
mari școli și academii de dans din lume. 

După concurs, fetiţele au dansat în fața 
catedralei Sfântul Ștefan din Viena, moment în 





Daniel Ionescu, antrenorul lotului: „Sunt 

mândru de fetiţe, este o plăcere să lucrez cu ele. 

Sunt muncitoare și oricât de lung și greu ar fi 

antrenamentul, fetiţele nu se vaită și fac față. Îşi 

doresc să câștige, iar performanţa lor de la 

„Vibe Viena“ este remarcabilă: să fii pe aceeași scenă cu concurenţi atât de buni, să intri cu 5 
numere în 45 minute, înseamnă mobilizare exemplară. Nimeni nu s-a calificat la secțiunea 
noastră, dar am fost printre finaliști. A fost o onoare să particip la gala de la Palatul Coburg. Este 
o experienţă pe care orice antrenor și-o dorește! Acum ne pregătim de o altă competiţie 
internațională, la Timișoara, de unde sperăm să ne întoarcem cu premii importante. După 
Timișoara trecem la paralele, mai avem foarte mult de muncă și trebuie să ne pregătim pentru 
o altă etapa: sol - duo-trio. Însă, să trecem și de „World Artistic Dance Federation“, și mai vedem. 
Mulţumim domnului primar pentru susţinere, Consiliului Local și Clubului Sportiv Real Bradu.“ 














Dan Stroe, primar Bradu: „Mai puţin 
contează rezultatul de la Viena, important 
este că au ajuns să reprezinte comuna, 
judeţul și ţara la o competiţie atât de 
importantă. Este remarcabila performanța 
reușită de aceste fetițe, care au muncit 
mult să ajungă acolo. Pentru noi, cei de 
acasă, ele sunt niște câștigătoare!“ 











Între 15 și 18 aprilie lotul de gimnastică 
al CS Real Bradu a participat în capitala 
Austriei la „Vibe Viena“, cea mai puternică 
competiţie de gen din lume. A fost o 
experienţă de neuitat nu doar pentru 
micile gimnaste, ci și pentru însoțitorii lor: 
coordonatorul lotului, Claudia lonete, 
antrenorul, Daniel Ionescu, părinţii care 
au ales să facă deplasarea pe cont propriu 
pentru a-și susţine copii. 

Competiţia s-a desfășurat la Teatrul „Akzent“ 
din Viena, unde fetele din Bradu au participat cu 
trei coregrafii de gimnastică și două coregrafii 
de dans. Claudia lonete, coordonatorul lotului, 
ne introduce în atmosfera din timpul 
concursului și din afara lui: 

„Presiunea a fost enormă! A trebuit ca 
fetele să execute toate cele cinci coregrafii 
într-un interval de doar 45 de minute. A fost 
extrem de greu, în condiţiile în care, după 
fiecare număr, trebuia să mergem la etajul 2, 
să schimbăm costumul, coafura și machiajul. 
Am făcut însă față! La secţiunea noastră au 
concurat sportivi din 18 ţări, însă nimeni nu 
s-a calificat mai departe! În gală a intrat doar 
baletul. Noi am concurat la categoria „mini', 
cu un număr, și „children“, cu patru numere, 
însă am constatat că, de fapt, am concurat și 
cu juniori 1, juniori 2 și seniori! Fetiţele au fost 
remarcabile! Cu toate că au concurat cu cei 
mai buni sportivi, de la cele mai importante 
școli și academii de dans din lume, cu mulți ani 
de experiență în spate, au ridicat sala în 
picioare. Au fost îndelung aplaudate... Chiar 
ceilalți români din sală, de la alte cluburi, au 
exclamat: „Așa da, asta coregrafie!“. Nu au 
existat numere slabe, sau concurenţi slab 
pregătiți. Toţi au fost foarte buni, am asistat la 
un regal de frumuseţe, talent și eleganţă, iar 
noi am fost printre primii! Părinţii ne-au fost 
alături, şi le mulțumesc din suflet pentru 
sprijin! Tot timpul au avut lacrimi în ochi de 
fericire, exclamând: „Nu-mi vine să cred unde 
a ajuns copilul meu, la ce concurs!“ Suntem o 
adevărată echipă! 

A fost o competiţie unde 
toți au excelat, a fost superb, 
rar vezi așa ceva, asemenea 
concurenți. Și totuşi, nimeni 
nu s-a calificat în 
gală...Juriul a fost mai mult 
decât exigent. Este foarte 
ușor să mergi la concursuri 
unde toată lumea câștigă, 
dar foarte greu să ai curajul 
și să mergi la o asemenea 
competiție, unde concurezi 
cu cei mai buni. Bravo, 
fetelor! V-aţi arătat 


valoarea. Să mergi la o asemenea competiție 
este o onoare, o experiență de neuitat, unică 
în viață, de la care ai foarte multe de învăţat., 
spune Claudia lonete. 

Miercuri, 17 aprilie, coordonatorul lotului 
de la Bradu, Claudia lonete, și antrenorul 
fetelor, Daniel lonescu, au fost invitaţi la gala 
de la Palatul Coburg din Viena, singurii de 
altfel din România, unde au stat alături de 
juriu și de președinți de la prestigioase școli și 
academii de dans din lume (SUA, Italia, Anglia, 
Portugalia, Rusia, China, Spania, Ucraina, 
Slovacia, Bulgaria, Austria, Germania, Turcia). 


care sute de oameni s-au oprit să le urmărească 
şi au fost îndelung aplaudate. Între 
antrenamente, s-au plimbat cu metroul vienez, 
am vizitat grădina zoologică, parcul de distracție 
din Prater, Catedrala Sfântul Ştefan etc. 


„Al câştigat, continuă, 

al pierdut, continuă!“ 

Pe 4 mai 2019 componentele lotului de 
gimnastică al CS Real Bradu vor participa la 
Timișoara la „Dance Open International - 
World Artistic Dance Federation“ competiţie 
internaţională cu 3.000 de participanţi din 18 


țări. Sportivele din Bradu vor prezenta numere 
de acro dans, gimnastică ritmică și dans. 


Claudia lonete, coordonatorul lotului: Sunt mândră de micile gimnaste din Bradu! 
Cred ca toţi ar trebui să fim! Le mulțumesc fetiţelor pentru emoţiile pe care le-am trăit 
împreună, pentru numerele superbe, pentru frumuseţea lor, pentru sentimentele pe care le- 
am avut când sala s-a ridicat și au fost îndelung aplaudate. Domnului antrenor Daniel 
lonescu îi mulțumesc pentru munca depusă, pentru că a demonstrat că îi pasă, că iubește 
ceea ce face, că iubește fetiţele și că este un profesionist. Să participi la gală, să stai la aceeași 


masă cu cei mai buni din lume, asta spune tot! 























Componenţa lotului: lonete Teodora, Dumitrache Alexandra, Danciu Ștefania, Marinac Delia, 
Zanfir Alexia, Voiculescu loana, Florică Alisa, Lăzărescu Lorena, Stan Larisa, Octavian Maria. 
Antrenor: lonescu Daniel. Coordonator lot: Claudia lonete 

Plan de acțiune privind serviciile sociale acordate 
la nivelul comunei Bradu în anii 2019-2020 





Obiectivul general 

Înfiinţarea și dezvoltarea unui sistem eficient de servicii 
sociale la nivelul localităţii, capabil să asigure incluziunea 
socială a tuturor categoriilor vulnerabile, creşterea calităţii 
vieţii, tratament egal, nediscriminare și dreptul la o viaţă 
demnă pentru toți locuitorii comunei Bradu în conformitate cu 
prevederile art. 112 alin. (3) lit. b) din Legea asistenței sociale 
tir, 292/2011 

Planul anual de acțiune cuprinde măsuri specifice de 
îmbunătăţire a sistemului de asistenţă socială date privind 
numărul și categoriile de beneficiari, serviciile sociale existente, 
serviciile sociale propuse pentru a fi înființate, programul de 
contractare a serviciilor din fonduri publice, bugetul estimat și 
sursele de finanţare, propuneri elaborate de compartimentul 
de protecţie și asistență socială pentru dezvoltarea unui sistem 
coerent, adaptat nevoilor locale ale comunei Bradu. 


Grupuri ţintă 

Persoane defavorizate cu nevoi sociale care fac obiectul 
măsurilor propuse prin Planul anual de acțiune: 

e Copii și familii aflate în dificultate; 

e Persoane vârstnice; 

e Persoane cu handicap; 

e Copii ai căror părinţi sunt plecaţi la muncă în străinătate; 

e Persoane fără adăpost 

e Alte persoane aflate în risc social 


Beneficii sociale 

1. Venitul minim garantat 

Începând cu data de 01 ianuarie 2011, plata ajutorului social 
acordat în baza Legii nr. 416/2001, se efectuează de către 
Agenţia Judeţeană pentru Plăţi și Inspecţie Socială Argeș. La 
sfârșitul anului 2018 se aflau în plată 28 dosare având un 
număr total de 67 persoane. 

Din fonduri de la bugetul local se plătesc ajutorul pentru 
încălzirea locuinţei cu lemne pentru beneficiarii ajutorului 
social, suma necesară privind plata acestora fiind prevăzută în 
bugetul anului 2018. 

Indemnizaţia și plata asistenţilor personali pentru 
persoanele cu handicap grav 

2. Indemnizaţia și plata asistenţilor personali ai persoanelor 
cu handicap grav 

Se acordă conform prevederilor Legii nr.448/2006, privind 
protecţia și promovarea drepturilor persoanelor cu handicap, 
republicată cu modificările și completările ulterioare și Ordinul 
nr. 794/2002 privind aprobarea modalităților de plată a 
indemnizaţiei cuvenite părinţilor sau reprezentanţilor legali ai 
copilului cu handicap grav, precum și adultul cu handicap grav 
sau reprezentantului său legal. 

În conformitate cu prevederile acestei legi, rolul instituţiei 
noastre este de a monitoriza atribuţiile și obligaţiile ce le revin 
asistenţilor personali ai persoanelor cu handicap grav, în 
vederea ameliorării situaţiei acestora, astfel încât aceștia să 
primească îngrijire specială la nivelul la care situaţia o cere. 

În cursul anului 2018, un număr de 88 persoane cu handicap 
grav au beneficiat de drepturile prevăzute de lege, în urma 
încadrării în gradul de handicap pe baza certificatului emis de 
Comisia de Evaluare a Persoanelor Adulte cu Handicap, 
respectiv Comisia pentru Protecția Copilului din subordinea CJ 
Argeș, sumele necesare plăţii acestor drepturi fiind prevăzute 
în bugetul local. 

În prezent, în evidenţa Primăriei Bradu sunt un număr de 
23 asistenţi personali ai persoanelor cu handicap grav şi 63 
indemnizaţii de însoțitor și 250 persoane cu handicap mediu și 
accentuat. 

Și în bugetul anului 2019 au fost prevăzute sumele necesare 
plății indemnizaţiei pentru însoțitor și a asistenţilor personali 
pentru persoanele cu handicap grav. 

3. Ajutoarele de urgenţă și ajutoarele de înmormântare 

Ajutoarele de urgență și ajutoarele de înmormântare se 
acordă în baza Legii nr. 416/2001, actualizată. 

4, Alocaţia pentru susţinerea familiei 

Alocaţia pentru susținerea familiei se acordă în baza Legii 
nr. 277/2010 privind alocaţia pentru susținerea familiei, 
republicată, cu modificările si completările ulterioare, ca formă 
de sprijin pentru familiile cu venituri reduse, respectiv cu un 
venit pe membru de familie de până la 530 lei, care au în 
îngrijire copii în vârstă de până la 18 ani. In anul 2018 au fost 
în plată în medie un număr de 57 de dosare. Sumele necesare 
plății acestor drepturi se asigură de la Bugetul de Stat prin 
Agenţia Judeţeană de Plăţi și Inspecţie Socială, Argeș. In prezent 
un număr de 55 familii beneficiază de alocaţie pt susținerea 
familiei. 

5. Ajutorul pentru încălzirea locuinţei 

Ajutorul pentru încălzirea locuinţei se acordă din fonduri de 
la Bugetul de stat familiilor și persoanelor cu venituri reduse, 
respectiv cu un venit pe membru de familie de pana la 615 lei. 
In anul 2018 au fost depuse un număr de 18 cereri, din care 7 
cereri pentru încălzirea locuinţei cu gaze naturale și 11 cereri 
pentru încălzirea locuinţei cu combustibili solizi. 


Protecţia copilului 


În baza Legii nr.272/2004, privind protecţia şi promovarea 
drepturilor copilului sunt propuse diverse măsuri de protecţie, 
ca, de exemplu, plasamentul familial, supraveghere specializată 
la domiciliul părinţilor, instituţionalizarea sau reintegrarea în 
familiile naturale ale minorilor care au beneficiat de măsură de 
protecție. Propunerile sunt înaintate Direcţiei Generale de 
Asistenţă Socială şi Protecţia Copilului a judeţului Argeș, care 
analizează situația minorilor și instituie o măsură de protecţie 
specifică fiecărui caz în parte. Trimestrial, minorii care se află 
cu măsură de protecţie specială, respectiv plasament familial, 
sunt monitorizaţi prin întocmirea unui raport de vizită. Minorii 
care se află cu măsură de supraveghere specializată sunt 
monitorizaţi periodic în familiile lor naturale în vederea 
prevenirii unor viitoare fapte antisociale. 


Servicii acordate victimele violenţei 
în familie şi familiilor în care se află 


copii cu risc de abandon şcolar 


Acestea sunt servicii de informare şi consiliere acordate de 
către angajatul Compartimentului de Asistenţă Socială din 
cadrul Primăriei Bradu cu scopul reabilitării şi reintegrării 
sociale a victimelor violenţei în familie precum și a copiilor 
aflați în situaţi de risc de abandon școlar. 


Protecţia copilului cu părinți plecaţi 

la muncă în străinătate 

Realizarea procedurii de delegare a autorităţii părintești de 
către părinţii care urmează să plece la muncă în străinătate - 
aplicabilă în situaţia în care ambii părinţi sau părintele care 
exercită singur autoritatea părintească sau la care locuieşte 
copilul urmează să plece la muncă în străinătate. 

Pentru anii 2019-2020 Primăria Comunei Bradu prin 
Compartimentul de Asistenţă Socială își propune următoarele 
obiective generale: 

e Crearea unui sistem coerent în ceea ce privește activităţile 
de asistenţă socială în Comuna Bradu: 

Înfiinţarea şi actualizarea continuă a unei evidențe cu date 
care să cuprindă date privind beneficiarii (date de contact, 
vârstă, nivel de pregătire, adresa de domiciliu), date privind 
indemnizaţiile acordate (ajutoare sociale, ajutoare de urgenţă, 
ajutoare pentru încălzire, alocaţii de susținere etc.), cuantumul 
și data acordării acestora, precum și alte informaţii relevante 
pentru actualizarea acestor evidențe. 

e Eficientizarea activităţii privind acordarea prestaţiilor 
sociale care intră în atribuţiile Compartimentului de Asistenţă 
Socială: 

- Stabilirea sarcinilor 

- Actualizarea procedurilor de lucru 

e Dezvoltarea și diversificarea serviciilor de natură socială, în 
funcţie de nevoile identificate: 

- Identificarea nevoilor prin consultarea cu partenerii, 
reprezentanţii beneficiarilor şi alţi factori interesaţi din 





comunitate și stabilirea strategiilor de dezvoltare a serviciilor 
sociale și a unor obiective comune în acest sens; 

- Folosirea experienţei acumulate și consultarea cu 
personalul implicat în furnizarea de servicii sociale, în stabilirea 
unor obiective concrete; 

- Referirea cazurilor spre instituţii sau organizaţii, furnizare 
de servicii sociale sau de altă natură, pentru a asigura 
continuitatea intervenției. 

e Îmbunătăţirea continuă a serviciilor sociale: 

- Asigurarea unor servicii sociale de calitate și adaptate 
nevoilor comunităţii, prin calificarea continuă a personalului; 

- Evaluarea continuă a nevoilor de formare profesională a 
acestora; - - Monitorizarea şi evaluarea continuă a calităţii 
serviciilor furnizate prin stabilirea unor indicatori în acest sens; 

- Acordarea de servicii sociale flexibile, adaptate nevoilor 
beneficiarilor și în funcţie de priorităţile identificate în urma 
evaluării și monitorizării; 

- Implicarea comunităţii locale în susținerea și dezvoltarea 
activităților derulate. 

e Promovarea activităților de asistență socială în comunitate: 

- Realizarea unor campanii de informare în comunitate 
despre asistenţa socială și rolul acesteia în comunitate; 

- Realizarea și distribuirea de materiale informative pe teme 
de asistenţă socială; 

- Promovarea unei imagini pozitive a beneficiarilor 
serviciilor sociale furnizate de către instituţia noastră; 

- Responsabilizarea comunităţii cu privire la problematica 
socială și conceperea unor programe în acest sens; 

- Implicarea comunităţii locale în susținerea și dezvoltarea 
activităților derulate; 

e Promovarea prevenţiei ca măsură de importanţă majoră în 
activitatea de asistenţă socială: 

- Identificarea persoanelor aflate în situaţii de risc social; 

- Implicarea partenerilor și a altor factori interesaţi din 
comunitate în activități de prevenţie. 

e Înființarea unui Centru de primire în regim de urgență: 

- Identifică orice forme de abuz, neglijență și exploatare a 
copilului în vederea protejării lui împotriva oricăror forme de 
violenţă, inclusiv violenţă sexuală, vătămare sau de abuz fizic 
sau mintal, de rele tratamente sau de exploatare, de abandon 
sau neglijenţă; 

- Servicii acordate victimelor violenţei în familie care se află 
pe raza comunei Bradu 


Monitorizarea 

Monitorizarea Planului anual de acțiune se va face urmărind 
o serie de indicatori. În funcţie de aceşti indicatori se va 
constata în ce grad au fost atinse obiectivele pe care le-au 
stabilit. 

Responsabili cu îndeplinirea obiectivelor stabilite în Planul 
anual de acțiune sunt autorităţile administraţiei publice locale 
și persoanele aflate în subordinea acestora, în funcţie de 
atribuţii. 

Pe parcursul procesului de monitorizare și evaluare se vor 
lua în considerare următorii indicatorii: 

- Prevenirea și combaterea sărăciei şi a riscului de 
excluziune socială; 

- Existenţa unei baze de date privind beneficiarii serviciilor 
sociale de informare și consiliere; 

- Realizarea unui studiu privind situaţia beneficiarilor de 
servicii sociale. 

Aplicarea Planului anual de acțiune se va face în condiţiile 
unei verificări periodice a nevoilor beneficiarilor de asistență 
socială, aşa cum este prevăzut și stabilit în legislaţia în vigoare. 

Atingerea obiectivelor din planul anual de acţiune privind 
măsurile sociale și măsurile de asistenţă socială se realizează 
conform bugetului de venituri și cheltuieli în care sunt cuprinse 
investițiile şi sumele alocate pentru serviciul de protecţie și 
asistenţă socială în anii 2019-2020. 

ADI SERVSAL Argeș și Consiliului Judeţean 
Argeș au organizat la sfârşitul lunii martie un 
amplu eveniment intitulat „Soluţii de tratare a 
deșeurilor pentru evitarea de la depozitare și 
atingerea țintelor de asumate“. 

Evenimentul a cuprins, pe lângă expuneri 
teoretice asupra problemei în cauză, susținute 
de Gabriel Moiceanu - director executiv ADI 
SERVSAL Argeș, lon Mînzină - vicepreședinte 
C] Argeş și Edmund Piess - director general 
Geocycle, și o vizită în teren, la Centrul de 
Management Integrat al Deşeurilor de la 
Depozitul Ecologic Pitești-Albota. Participanţii 
au putut vizita instalaţiile de sortare pentru 
fracția uscată (reciclabile) dar și ansamblul 
utilajelor de tratare mecanică pentru deșeurile 
reziduale. 

Printre invitați s-au mai numărat și Nicolae 
Tudose - secretar de stat în MDRAP, Cosmin 
Teodoru - directorul Direcţiei Deşeuri din 
Ministerul mediului și Mihai Rohan - 
preşedinte CIROM. 

România și-a asumat, prin transpunerea în 
legislația naţională (L. 31/2019), să aplice și să 
implementeze legislația europeană privind 
pachetul de economie circulară pentru 
gestionarea deșeurilor. De asemenea, România 
şi-a asumat atingerea țintelor privind 
reutilizarea, reciclarea și valorificarea 
energetică, în vederea reducerii cantităților 
eliminate prin depozitare. 

Principala preocupare a C] Argeş şi a 
UAT-urilor membre în ADI SERVSAL este să 
dezvolte infrastructura de tratare 
mecanică şi biologică, să evite penalităţile 
aplicate de AFM prin reducerea cantităților 
depozitate. În acest sens, au aprobat investiţii 
de peste 3,5 milioane de euro pentru 
completarea și dezvoltarea infrastructurii 
actuale. Parte din aceste investiţii au fost 
realizate de operatorii care gestionează 
infrastructura de sortare și tratare la 
Câmpulung și Curtea de Argeș, dar au fost 
atrași şi parteneri din industria valorificării 
energetice, pentru investițiile de la Centrul de 
Management Integrat al Deşeurilor de la 
Pitești-Albota. 

















Depozitul Ecologic Pitești-Albota 
la] 


Rămân ca priorităţi pentru organizarea 
și gestionarea sistemului: 

- Sortarea la beneficiar și depozitarea în saci 
(gospodării individuale) sau containere 
dedicate (blocuri); 

- Colectarea separată a fluxurilor reciclabile 
de către operatorii de salubritate; 

- Devierea deșeurilor biodegradabile în 
compostoare individuale. În zona urbană - 
colectare separată și tratare în platforme 
industriale de la Câmpulung, Curtea de Argeș, 
Costești și Piteşti; 

- Tratarea/sortarea deșeurilor reziduale - 
pregătirea pentru valorificare energetică și 
tratarea biologică (în brazdă) pentru fracţia 
umedă din deșeurile reziduale. 

Aplicarea cu succes a acestor strategii la 
nivelul județului Argeș presupune asumarea și 
respectarea unor obligații de către toți actorii 
implicați în sistem: unități administrativ 
teritoriale (primării), beneficiari ai serviciului 
de salubritate (cetățeni, instituţii publice și 
agenți economici) și operatorii desemnați să 
efectueze serviciul (colectare și transport). 

Obligaţii UAT-uri: 

- Să acopere 100% aria administrativă cu 
servicii de colectare; 

- Să acopere costurile aferente serviciului 
de salubrizare prin taxe/tarife speciale 
conform Legii 101/2006; 
- Să aprobe și să implementeze Planurile 
Locale de Gestionare a Deşeurilor pentru 














atingerea țintelor de reciclare și deviere de la 
depozitare impuse de Legea 31/2019. 

Obligaţii beneficiari: 

- Să selecteze deșeurile generate și să le 
depună separat; 

- Să achite contravaloarea serviciului de 
salubritate; 

- Să devieze deșeurile biodegradabile în 
compostoarele individuale din gospodăriile 
proprii; 

Obligaţii operator salubritate: 

- Să respecte graficele de colectare și să 
preia separat deșeurile pe fiecare flux de la 
beneficiar; 

- Să atingă indicatorii prevăzuţi în contract; 

Să nu ridice deşeurile depozitate în 
amestec, acolo unde planul local prevede acest 
lucru; 

- Să asigure recipienţi de colectare separată 


în zona blocurilor, pubele și saci pentru 


gospodăriile individuale; 

- Operatorii staţiilor de sortare au obligaţia 
să asigure un grad de sortare de peste 75% din 
deșeurile primite și să gestioneze datele 
privind trasabilitatea şi raportarea corectă, 
IE aie transparenţa acestor date. 


Să VE 
A N i 








Pe lângă selectarea și depunerea separată a deșeurilor generate, 
beneficiarii sunt obligaţi să devieze deşeurile biodegradabile 
în compostoarele individuale din gospodăriile Drop 








=> Realitatea 
Bradului 


Învierea Domnului, înainte de a fi 
înţeleasă pe calea rațiunii omenești, 
este simțită pe dinăuntrul ființei 
noastre întocmai izbucnirii 
mugurului în splendoarea florii, care 
se oferă în dublă ipostază: de 
frumuseţe și de mireasmă. Tot astfel, 
lăuntric, înmugurește și în noi dorul 
de viață adevărată, curată și liniștită, 
care înflorește la lumina și la căldura 
„credinţei plină de Duhul Sfânt'. 
Astăzi au înflorit iarăși mugurii 
credinței noastre și împreună ne 
oferim „pe noi înșine și unii pe alții“ 
Domnului Învierii, care face din noi, 
oamenii, „candele“ strălucitoare ale 
vieții veșnice, încă de aici, de pe 
pământ. 

Într-o astfel de stare, dobândită în 
ziua Învierii, se cuvine să medităm și 
noi, toţi creștinii, asupra sensului 
mai adânc şi asupra roadelor Învierii 
Domnului pentru fiecare dintre noi 
și pentru toţi semenii noştri, pentru 
toată lumea și pentru toată creaţia 


umplut de lumină: și cerul, și 
pământul, și cele dedesubt. Deci, să 
prăznuiască toată făptura Învierea 
lui Hristos, întru Care s-a întărit“. 
(Canonul Învierii, Cântarea a III-a) 
A rămâne doar la emoția unei 
bucurii sărbătorești atât de mari 
înseamnă a nu lua seama că se stinge 
lumina lui Hristos, pe care ne-a 
oferit-o de la Altarul Său, care este 
Sfântul Său Mormânt, din care a ieșit 
la viață biruind moartea. De obicei 
însă, noi de mărginim, prin tradiție 
îndătinată, doar la câteva momente 
emoționale și revenim iarăși în noi, 
la ale noastre, ne îndreptăm grăbiţi 
spre lumea noastră, așa cum este ea. 
Este posibil ca unii dintre noi să mai 
purtăm puţin lumina cea din 
lumânarea pe care am aprins-o în 
chip văzut, care se consumă sau se 
stinge, dar ar fi folositor să o reținem 
continuu pe cea din candela 
nevăzută, dar simțită lăuntric, care 
nu se stinge așa de ușor dacă este 


dumnezeiești ale Învierii și, mai ales, 
din puterile reale ale Învierii. Doar 
aşa suntem şi noi luminaţi de Sus și 
în lumina Învierii se înfrumuseţează 
toată firea omenească, căci Hristos 
Mântuitorul, „cu moartea pe moarte 
călcând“, ne-a dăruit și nouă viață 
veșnică, ca o promisiune, ca o sfântă 
profeție a propriei noastre biruinţe 
asupra morții, de care ne este atâta 
teamă. 

Unindu-ne toţi, de Paști, în jurul 
Domnului înviat, în comunitatea 
noastră și în toate comunitățile 
creștine, să ne bucurăm unii de alţii! 
Să fim, realmente, unii altora o 
bucurie! Să fim altora ca o făclie 
aprinsă de Paşti! Să ne iertăm, să ne 
iubim unii pe alţii, sincer și 
dezinteresat! Să fie pace și liniște în 
noi, în casele noastre, pe stradă, iar 
între noi să rămână pacea și bucuria 
Mântuitorului! 

Hristos a înviat! 

Preot paroh, lonete Bogdan 











lui Dumnezeu, căci „acum toate s-au alimentată din 


invierea, izvor de lumină, 
pace și bucurie 


învățăturile 

În preajma Sărbătorii Pascale, 
îndemnul este de aducere a bucuriei, prin 
cuvânt și faptă bună, în casele celor orfani, 
bolnavi, bătrâni, săraci, îndoliaţi și 
singuri, astfel încât ei să simtă că iubirea 
jertfelnică a lui Hristos Cel răstignit și 
înviat pentru mântuirea lumii este izvor 
de lumină, de pace și de bucurie. 

Când sufletul omului se umple de gânduri 
rele, de viclenie, de ură, de invidie și de 
violenţă, atunci el se deschide spre Iad. Însă, 
când sufletul omului se umple de pocăință 
smerită și iertare sinceră, de pace și de iubire 
milostivă, atunci el se deschide spre Rai. Să 
fim, așadar, măcar de Sfintele Sărbători curați 
la suflet, bucuroși şi buni, căci Împărăţia lui 
Dumnezeu este înlăuntrul nostru. 

Credința noastră în biruinţa lui Hristos Cel 
înviat asupra păcatului, asupra morţii și 
asupra iadului ne întărește în lupta noastră 


mai: 


cu patimile egoiste individuale sau colective 
și în lupta cu duhurile răutăţii care produc 
adesea deznădejde sau însingurare în suflete, 
ceartă şi dezbinare în familie și societate, 
violență și crimă, conflicte de putere și 
războaie în lume. 

Prin urmare, bucuria biruinţei Domnului 
lisus Hristos asupra păcatului, asupra morţii 
și asupra iadului ne cheamă să ne rugăm și să 
lucrăm pentru pace și viață, să aducem 
bucurie în jurul nostru, ajutând, după putinţă, 
prin cuvânt şi faptă, pe cei care au nevoie de 
iubirea și ajutorul nostru. 

Cu prilejul Sărbătorii Învierii Domnului, 
urăm tuturor pace și bucurie, sănătate și 
mântuire! 

Hristos a înviat! 

Primăria şi 
Consiliul Local Bradu 
Primar, Dan Stroe 


Parohia Bradu de Jos 





































e În Săptămâna Mare, gospodinele 
înroșesc ouăle (Joia Mare) și pregătesc 
mâncărurile tradiţionale. De pe masă și 
din coșul pascal nu lipsește în niciun an 
pasca, aliment care face aluzie la trupul lui 
Hristos. În Muntenia, pasca este deseori 
înconjurată de zimţișori, având forma 
unui soare care oferă vitalitate oamenilor 
şi naturii. 

E La Denia din Joia Mare, fetele și băieții 
vin la biserică aducând o sfoară; după 
fiecare evanghelie citită fac un nod și își pun 
o dorinţă. Sfoara cu cele 12 noduri se pune 
sub pernă în noaptea de joi spre vineri, 
pentru ca tinerii să-și viseze jumătatea. 
Dacă una dintre dorinţe se îndeplinește, 
nodul corespunzător se desface. 

e Mai există obiceiul ca fetele 
nemăritate să ascundă mâtrăgună sub 








pragul bisericii; dacă preotul trece peste 
ea, vor avea noroc în dragoste tot anul. 

e Se spune că fetele trebuie să 
păstreze lumânarea primită în biserică 
și s-o aprindă pentru câteva momente în 
timpul evenimentelor fericite din viaţa 
lor; respectând tradiţia, vor fi bine 
văzute de ceilalți și vor avea parte de 
reușite. 

e Enoriașii care nu merg la slujbă 
îndeplinesc în prima zi de Paște un ritual 
menit să-i purifice: se spală pe faţă cu apă 
proaspătă, în care pun un ou roșu, un ou 
alb şi o monedă de argint. Această datină 
este considerată aducătoare de belșug, 
sănătate și energie; abia apoi familia se 
așază la masă, bucurându-se de 
sărbătoarea pascală, de cadouri și de 
preparatele delicioase. 

